ওয়েব ডেস্ক : বিধানসভায় ফের পিএসি-র চেয়ারম্যান পদ নিয়ে দেখা দিল বিতর্ক। পিএসি-র চেয়ারম্যান হলেন শঙ্কর সিং। আর তার এই চয়নকে কেন্দ্র করে নতুন করে বিতর্ক ছড়াল। কিছুকাল আগেই অভিষেক বন্দ্যোপাধ্যায়ের হাত ধরে কার্যত ঢাকঢোল পিটিয়ে তৃণমূলে যোগ দেন নদিয়ার ডাকসাইটে কংগ্রেস নেতা শঙ্কর সিং। এবার তাঁকে পিএসি-র চেয়ারম্যান পদে বসানোয় সোচ্চার হয়েছেন বিরোধীরা। যদিও, যাকে নিয়ে এই বিতর্ক সেই শঙ্কর সিংয়ের দাবি, তিনি এখনও কংগ্রেসেরই বিধায়ক। তাই এই পদে আসীন হয়েছেন তিনি। অন্যদিকে, বিষয়টি নিয়ে ওঠা বিতর্কে জল ঢালতে আসরে নেমেছেন রাজ্যের শিক্ষামন্ত্রী পার্থ চট্টোপাধ্যায়। তিনি বলেন, ''সোনিয়া গান্ধীর কথা মতোই তো শঙ্কর সিং দলের সঙ্গে আছেন।'' এদিকে, কংগ্রেসের পক্ষ থেকে বলা হয়েছে এই বিষয়ে তাদের সঙ্গে কোনওরকম পরামর্শ করা হয়নি পরিষদীয় মন্ত্রীর পক্ষ থেকে।